**МОДЕЛ УГОВОРА**

**УГОВОР**

**за пружање услуге промоције и организације наступа домаћих привредних субјеката и домаће привреде на сајмовима у иностранству**

Закључен у Београду, између:

**РАЗВОЈНE АГЕНЦИЈE СРБИЈЕ**, са седиштем у Београду, улица Кнеза Милоша број 12, матични број: 17905031, ПИБ: 109336535, коју заступа в.д. директора Радош Газдић (у даљем тексту: **Наручилац**),

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, бр. \_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_; рачун број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_ банке, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: **Пружалац услуге**)

Заједнички назив: Уговорне стране

**Подаци о подизвођачу** (попуњава се уколико је део уговора поверен подизвођау)

Део уговора који се поверава подизвођачу (по предмету или у количини, вредности или проценту): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Подаци о подизвођачу (назив, седиште, матични број, ПИБ): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Податак о плаћању подизвођачу за део уговора који ће он извршити: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**УВОДНЕ НАПОМЕНЕ**

**Члан 1.**

Уговорне стране констатују:

- да је Наручилац, на основу члана 91. Закона о јавним набавкама („Сл. гласник РС” бр. 91/2019), Правилника о обавезним елементима конкурсне документације у поступцима јавних набавки и начину доказивања испуњености услова („Службени гласник РС” бр. 93/2020), Одлуке о спровођењу поступка јавне набавке дел. број 1-06-404-88/2020-2 од 23.12.2020. године и на основу јавног позива за подношење понуда за набавку: Услуга сарадника у реализацији Програма интернационализације привредних друштава и предузетника у 2021. години број 0009/2020, спровео отворени поступак јавне набавке;

- да је Наручилац објавио јавни позив за подношење понуда на Порталу јавних набавки, Порталу службених гласила Републике Србије и база прописа и на својој интернет страници;

- да је Пружалац услуге доставио понуду*,* која се налази у прилогу овог уговора и његов је саставни део;

- да понуда Пружаоца услуге у потпуности одговара опису услуге и техничким карактеристикама (спецификацијама) предмета јавне набавке из конкурсне документације, које се налазe у прилогу овог уговора и заједно са Обрасцем структуре понуђене цене чини његов саставни део;

- да је Наручилац у складу са чланом 151. Закона о јавним набавкама и Одлуком о додели уговора број \_\_\_\_\_\_\_\_\_\_\_\_\_\_\_\_\_ *(попуњава Наручилац),* изабрао Пружаоца услуге, чиме су се коначно стекли услови за закључење уговора.

**ПРЕДМЕТ УГОВОРА**

**Члан 2.**

Предмет овог уговора је избор сарадника за пружање услуге промоције и организације наступа домаћих привредних субјеката и домаће привреде на сајмовима у иностранству, у свему према Техничкој спецификацији, Обрасцу понуде и Обрасцу структуре понуђене цене, који се налазе у прилогу овог уговора и чине његов саставни део.

**ВРЕДНОСТ УГОВОРА, РОКОВИ И НАЧИН ПЛАЋАЊА**

**Члан 3.**

Укупна вредност Уговора износи **66.666.666,00** (словима: шездесет шест милиона шесто шездесет шест хиљада шесто шездесет шест)динара без ПДВ-а, односно **79.999.999,20** (словима: седамдесет девет милиона девтсто девдесет девет хиљада деветсто девдесет девет и 20/100)динара са ПДВ-ом.

Плаћања по Уговору у 2021. години вршиће се до нивоа средстава обезбеђених Финансијским планом Наручиоца за 2021. годину за ове намене. Обавезе Наручиоца које доспевају у наредној буџетској години години биће реализоване највише до износа финансијских средстава која ће Наручиоцу бити одобрена за наредну буџетску годину.

Уговорне стране су сагласне да закључе анекс Уговора, уколико се за тим укаже потреба, а у складу са чланом 160. Закона о јавним набавкама.

**Члан 4.**

Уговорне стране су сагласне да износ из члана 3. став 1. поред осталог укључује:

* укупну цену израде, монтаже, опремања штанда и демонтаже у износу од **\_\_\_\_\_\_\_\_\_\_\_\_\_** (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)динара без ПДВ-а, односно **\_\_\_\_\_\_\_\_\_\_\_\_\_\_\_\_\_\_** (словима: \_\_\_\_\_\_\_\_\_\_\_\_\_\_\_\_\_\_\_\_\_\_)динара са ПДВ-ом. *(понуђач уписује укупан износ без ПДВ-а и укупан износ са ПДВ-ом из Обрасца структуре понуђене цене),*
* укупну цену маркетиншких активности у износу од **\_\_\_\_\_\_\_\_\_\_\_\_\_** (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)динара без ПДВ-а, односно **\_\_\_\_\_\_\_\_\_\_\_\_\_\_\_\_\_\_** (словима: \_\_\_\_\_\_\_\_\_\_\_\_\_\_\_\_\_\_\_\_\_\_)динара са ПДВ-ом *(понуђач уписује укупан износ без ПДВ-а и укупан износ са ПДВ-ом из Обрасца структуре понуђене цене),*
* укупну цену израде идејног и визуелног решења штанда у износу од **\_\_\_\_\_\_\_\_\_\_\_\_\_** (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)динара без ПДВ-а, односно **\_\_\_\_\_\_\_\_\_\_\_\_\_\_\_\_\_\_** (словима: \_\_\_\_\_\_\_\_\_\_\_\_\_\_\_\_\_\_\_\_\_\_)динара са ПДВ-ом *(понуђач уписује укупан износ без ПДВ-а и укупан износ са ПДВ-ом из Обрасца структуре понуђене цене)* и
* укупну провизију у процентуалном износу за реализацију услуге која подразумева сарадњу са медијима и закуп медијског и рекламног простора у иностранству у износу од \_\_\_\_\_ (словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) *(понуђач уписује процентуални износ провизије из Обрасца структуре понуђене цене)*.

Цене и провизија наведене у ставу 1. овог члана уговора су фиксне и не могу се мењати током трајања овог уговора.

У случају да се, услед непланираних околности, код Наручиоца појави потреба за услугом која није наведена у ставу 1. овог члана уговора, исте ће се наплаћивати по ценама из ценовника важећег у моменту уговарања овакве услуге, на који сагласност даје овлашћено лице Наручиоца.

Уколико Наручилац буде имао потребе за изнајмљивањем неке додатне опреме за потребе штанда, Пружалац услуге је у обавези да Наручиоцу достави понуду тражене опреме, са детаљном спецификацијом производа и ценом на сагласност. Наручилац има право да тражи измене у одабиру производа уколико нису у складу са његовим захтевима или уколико није сагласан са ценом.

Наручилац задржава право да у случају отказивања или одлагања сајмова који чине предмет овог уговора услед новонастале ситуације избијања пандемије узроковане вирусом COVID 19, као и услед других околности које нису узроковане пандемијом COVID 19, откаже или одложи организацију и изградњу Националног штанда на предметним сајмовима, као и да уз сагласност Пружаоца услуге захтева пружање услуге промоције и организације наступа домаћих привредних субјеката и домаће привреде у иностранству за сајмове који нису наведени у техничкој спецификацији.

**Члан 5.**

Уговорне стране су сагласне да ће на основу достављеног захтева Наручиоца за сваку појединачну активност у оквиру уговореног посла, Пружалац услуге доставити своју понуду са спецификацијом трошкова који произилазе из исте.

Уколико понуда из претходног става овог члана није одговарајућа, Наручилац има право да исту коригује у складу са својим захтевима, све док не буде коначно одобрена од стране овлашћеног лица Наручиоца.

Након коначног одобрења предметне понуде од стране овлашћеног лица Наручиоца, Пружалац услуге је у обавези да  достави предрачун са појединачним описом услуга, на основу којег ће Наручилац извршити авансну усплату у висини до 50 % од укупне вредности предрачуна, у року од 15 дана од дана пријема истог, на текући рачун Пружаоца услуге број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ који он има отворен код банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(уписује понуђач).* Преосталих 50% Наручилац ће уплатити Пружаоцу услуга у року од 15 дана од дана пријема коначног рачуна.

**Члан 6.**

Уколико се током реализације одређене активности утврди да стварни трошкови које Пружалац услуге буде имао разликују од претходно усвојене понуде из члана 5. овог уговора са спецификацијом трошкова, у обавези је да о томе обавести Наручиоца достављањем кориговане понуде са спецификацијом трошкова (у даљем тексту: Коригована понуда). Након одобрења Кориговане понуде од стране овлашћеног лица Наручиоца, Пружалац услуге може да настави са реализацијом активности.

Уколико стварни трошкови одређене активности прелазе износ авансне уплате, Наручилац ће Пружаоцу услуге разлику у износу надокнадити након прихватања Кориговане понуде, у року од 15 дана од дана пријема новог предрачуна од стране Наручиоца.

У случају да стварни трошкови које Пружалац услуге буде имао буду нижи од износа авансне уплате, разлику у износу је дужан да уплати на текући рачун Наручиоца, у року од 5 дана од дана пријема писаног налога издатог од стране овлашћеног лица Наручиоца, а на основу претходно усвојене Кориговане понуде.

**СРЕДСТВО ФИНАНСИЈСКОГ ОБЕЗБЕЂЕЊА ЗА ПОВРАЋАЈ АВАНСНЕ УПЛАТЕ**

**Члан 7.**

Пружалац услуге је обавезан да даном достављања предрачуна за сваку појединачну активност као средство финансијског обезбеђења за повраћај авансне уплате преда Наручиоцу:

1. оригинал бланко меницу чији је број наведен у меничном овлашћењу, потписану од стране овлашћеног лица понуђача у складу са картоном депонованих потписа и попуњену у складу са важећим прописима, плативу на први позив. Средство обезбеђења за повраћај авансне уплате, односно меница издаје се у висини вредности аванса са ПДВ-ом, са роком важности који је 10 (десет) дана дужи од истека рока за коначно извршење посла.

2. менично овлашћење, потписано од стране овлашћеног лица Пружаоца услуге у складу са картоном депонованих потписа,

3. доказ о регистрацији менице.

Сви трошкови по основу издавања средства финансијског обезбеђења за повраћај авансне уплате иду на терет Пружаоца услуге.

Неизвршавање уговорних обавеза у складу са одобреном понудом са спецификацијом трошкова довешће до активирања средства финансијског обезбеђења. Наручилац има право на наплату средства за финансијско обезбеђење уговора без посебног обавештења Пружаоца услуге.

**СТУПАЊЕ НА СНАГУ И ТРАЈАЊЕ УГОВОРА**

**Члан 8.**

Овај уговор се закључује даном потписивања овлашћених лица Уговорних страна, а траје најдуже до 31.12.2021. године.

Уговор може престати и раније, уколико се пре истека рока на који је закључен утроше сва уговорена средства.

Уговорне стране су сагласне да закључе анекс Уговора уколико се за тим укаже потреба и уз обострану сагласност Уговорних страна, тако што ће продужити рок трајања Уговора, и то у случају да услед ситуације са пандемијом узрокованом вирусом COVID 19 дође до померања датума одржавања сајмова који су предмет овог уговора.

**ПРАВА И ОБАВЕЗЕ**

**Члан 9.**

Пружалац услуге се обавезује да ће за потребе Наручиоца обављати послове наведене у техничкој спецификацији, као и да ће за извршење сваког појединачног посла ангажовати свој кадровски и технички капацитет који у датим околностима буде неопходан за обављање посла.

Све активности које су предмет овог уговора морају бити спроведене у складу са динамиком коју је Пружалац услуге навео у својој понуди са спецификацијом трошкова за сваку појединачну активност у оквиру уговореног посла, а на коју му сагласност даје овлашћено лице код Наручиоца. У случају промене динамике извршења услуге, Пружалац услуге мора обезбедити писмену сагласност Наручиоца. У супротном, Наручилац има право да раскине овај уговор.

Пружалац услуге се обавезује да ће услуге из члана 2. овог уговора пружати стручно и квалитетно, поступајући у свему у договору са Наручиоцем.

**Члан 10.**

Пружалац услуге се обавезује да предлог дизајна и коначан изглед штанда за сваки сајам, дефинише у сарадњи са Наручиоцем. Наручилац ће по потписивању уговора са Пружаоцем услуге формирати радну групу која ће пратити активности на реализацији предмета Уговора и давати сагласност на предлоге и решења Пружаоца услуге. Радна група ће имати најмање 5 чланова, од којих 3 представника Наручиоца и 2 представника Привредне коморе Србије.

Пружалац услуге је у обавези да за сваки појединачни сајам достави Наручиоцу најмање три предлога идејног решења штанда са техничком спецификацијом и списком материјала и један предлог стручних часописа у року од највише 15 дана од дана упућивања писменог захтева од стране Наручиоца (електронским путем).

Пружалац услуге је у обавези да за сваки појединачни сајам достави Наручиоцу предлог Плана промоције у року од највише 15 дана од дана упућивања писменог захтева од стране Наручиоца (електронским путем) и методологију и смернице за израду VR (Virtual Reality) презентације излагача у складу са сектором који ће бити представљен на сајмовима у року од највише 20 дана од дана упућивања писменог захтева од стране Наручиоца (електронским путем). Рок за припрему VR презентације/апликације за потребе сваког сајма, а у складу са захтевом Наручиоца је највише 15 дана од дана упућивања захтева од стране Наручиоца (електронским путем).

Пружалац услуге је у обавези да за сваки појединачни сајам Наручиоцу достави предлог промо филмова који ће се приказивати на интерактивном екрану као и предлог визуелног решења и припреме за штампу сајамске брошуре, најмање 30 дана пре почетка сајма.

Пружалац услуге са обавезује да изградњу сајамских штандова обавља сагласно законским прописима државе у којој се налази конкретан сајамски простор, поштујући све захтеве који проистичу из обавеза везаних за безбедност, заштиту на раду, противпожарне и друге прописе, као и да гарантује безбедност изграђених штандова и по том основу Наручилац не може да сноси било какву одговорност.

Пружалац услуге је у обавези да у року од највише 30 дана од дана завршетка сваког поједниначног сајма припреми Извештај о реализованим активностима на сајму са доказима о реализацији истих, и преда га на сагласност Наручиоцу. Наручилац задржава право да се не сагласи са активностима чију реализацију Пружалац услуге није доказао, а Пружалац услуге је дужан да коригује извештај у складу са стварно реализованим активностима и може да изда коначни рачун за извршене услуге након коначног одобрења овог извештаја од стране Наручиоца.

**Члан 11.**

Пружалац услуге гарантује да је сва ауторска и сродна права регулисао са евентуалним ауторима који су учествовали у извршењу услуга које су предмет овог уговора, те да ће сваки евентуално истакнути захтев са њихове стране Пружалац услуге регулисати непосредно са њима и да Наручилац неће сносити никакве обавезе и одговорности по том основу.

Уговореном ценом из члана 3. овог уговора, Пружалац услуге је у потпуности намирен и одриче се свих даљих потраживања по основу ауторских и сродних права.

У случају постојања ауторских и сродних права, Пружалац услуге је сагласан да имена аутора не буду посебно наведена на ауторском делу.

**Члан 12.**

Наручилац се обавезује да благовремено одговори на евентуална питања постављена од стране Пружаоца услуге у вези предмета овог уговора и начина његовог извршења, односно сваке појединачне активности, да благовремено одговори на упит Пружаоца услуге за промену динамике извршења услуге, да у најкраћем року достави Пружаоцу услуге примедбе на пружене услуге, као и да врши плаћања у складу са одредбама овог уговора.

**НАЧИН СПРОВОЂЕЊА КОНТРОЛЕ**

**И ОБЕЗБЕЂИВАЊА ГАРАНЦИЈЕ КВАЛИТЕТА**

**Члан 13.**

Квалитет извршених услуга мора у свему одговарати техничкој спецификацији, достављеној понуди и важећим стандардима за ту врсту услуга.

Контролу квалитета извршених услуга врши Наручилац. У случају утврђених недостатака у пружању услуга, Пружалац услуге мора исте отклонити одмах или најкасније у року од 3 дана од дана пријема обавештења од Наручиоца о неквалитетно пруженој услузи.

Уколико Пружалац услуге не поступи по датим примедбама, Наручилац има право да и по завршетку сајма на којем су утврђени недостаци, захтева од Пружаоца услуге умањење накнаде за услуге које нису квалитетно извршене или да раскине овај уговор.

**СРЕДСТВО ФИНАНСИЈСКОГ ОБЕЗБЕЂЕЊА ЗА ДОБРО ИЗВРШЕЊЕ ПОСЛА**

**Члан 14.**

Уговорне стране су сагласне да ће Пружалац услуге у року од 10 (десет) дана од дана закључења овог уговора као средство финансијског обезбеђења за добро извршење посла предати Наручиоцу неопозиву, безусловну, на први позив плативу и без приговора једну банкарску гаранцију на износ од 10% вредности уговора без обрачунатог ПДВ-а.

Банкарска гаранција мора бити насловљена на Наручиоца као корисника исте.

Рок важења банкарске гаранције мора бити најмање 30 (тридесет) дана дужи од извршења свих уговорених обавеза.

Ако се у току реализације овог уговора промене рокови за извршење уговорених обавеза, важење банкарске гаранције мора се продужити најкасније 5 (пет) дана пре истека важеће.

У случају да Пружалац услуге не изврши своје уговорене обавезе у складу са овим уговором или их изврши делимично, Наручилац ће активирати банкарску гаранцију.

По извршењу уговорених обавеза Пружаоца услуге, банкарска гаранција као средство финансијског обезбеђења за добро извршење посла ће бити враћена на захтев Пружаоца услуге.

**ПРОМЕНА ПОДАТАКА**

**Члан 15.**

Пружалац услуге је дужан да без одлагања писмено обавести Наручиоца о било којој промени у вези са испуњеношћу услова из поступка јавне набавке, која наступи током важења Уговора и да је документује на прописани начин.

**ЗАВРШНЕ ОДРЕДБЕ**

**Члан 16.**

Све евентуалне спорове у вези овог уговора Уговорне стране ће покушати да реше споразумно. У случају да се исти не могу решити договором, спор ће решавати пред надлежним судом у Београду.

**Члан 17.**

За све што овим уговором није предвиђено, примењују се одговарајуће одредбе Закона о јавним набавкама и Закона о облигационим односима.

Свака од Уговорних страна може једнострано раскинути Уговор у случају када друга страна не испуњава или неблаговремено испуњава своје уговором преузете обавезе.

О раскиду Уговора, Пружалац услуге је дужан да писменим путем обавестити Наручиоца, најкасније 30 дана раније.

Наручилац има право да једнострано откаже Уговор у свако доба и без отказног рока, ако Пружалац услуге не извршава обавезе квалитетно и професионално и/или при реализацији Уговора крши одредбе овог уговора.

**Члан 18.**

Измене и допуне овог уговора могу се вршити у складу са члановима 156., 157., 158., 159., 160. и 161. Закона о јавним набавкама, и то у писменој форми и уз обострану сагласност Уговорних страна.

**Члан 19.**

У случају више силе у току трајања уговора, Уговорне стране се ослобађају обавеза из овог уговора у мери у којој је услед више силе немогуће извршити обавезе, за период док виша сила траје.

Ниједна Уговорна страна нема право на накнаду због неизвршења обавезе друге стране по овом основу.

Уговорна страна која је погођена вишом силом дужна је да одмах писменим путем обавести другу Уговорну страну о настанку и окончању више силе.

**Члан 20.**

Овај уговор је сачињен у 4 (четири) истоветнa примерка, по 2 (два) за сваку Уговорну страну.

За Пружаоца услуге За Наручиоца

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

в.д. директора Радош Газдић